**9. óra**

**Elemzés-értékelés**

**Házi feladat:** olvasni: 4. fejezet 1–2. részét

|  |  |  |  |  |  |
| --- | --- | --- | --- | --- | --- |
|  | **Mit akarunk elérni?** | **Feladatok, tevékenységek leírása** | **Munkaformák** | **Eszközök** | **Jegyzeteim** |
|  | * Az elemző, értékelő órák kiemelt fontossággal bírnak az írásbeli szövegalkotás folyamatában. * A gyerekek ezeken a tanórákon a munkafüzet segítségével ismét felelevenítik az adott műfajhoz tartozó tartalmi és formai jegyeket, valamint az önértékelési szempontokat, melyek mentén majd elemzik, értékelik az elhangzott fogalmazásokat. * A konkrét példákon keresztül történő elemzés, értékelés a leghatékonyabb módja a tanulásnak! * Vitakészség, kritikai gondolkodás fejlesztése fogalmazások elemzésén, értékelésén keresztül. * Kommunikációs képességek fejlesztése az egyéni vélemény megfogalmazásával és megvédésével. * Empatikus képesség fejlesztése mások véleményének elfogadásával. | * A tanórát a Lucy nevében írt naplóbejegyzéssel kezdjétek. * A gyerekek nyissák ki a munkafüzetüket a 36. oldalon, ahol egymás alatt láthatják a naplóbejegyzést és az önértékelési szempontokat. * Irányított kérdések segítségével elevenítsétek fel a naplóról tanultakat. * Milyen célból írhatunk naplót? * Milyen rendszerességgel írhatunk naplóbejegyzést? * Milyen rendezési elv érvényesül a naplóbejegyzések rendszerezése kapcsán? * Milyen témában írhatunk naplóbejegyzést? * Hogyan érdemes megfogalmazni a mondanivalónkat? * Lapozzatok vissza a munkafüzet 35. oldalára, és ismételjétek át az elbeszélésről tanultakat. * Térjetek vissza a munkafüzet 36. oldalára, és olvassátok át figyelmesen az önértékelési szempontokat. * A fokozatosság elvét követve az első néhány naplóbejegyzést csak tartalmi szempontból elemezzétek, vagy csak egy-egy szempontot emeljetek ki a táblázatból a fogalmazás tartalmi, szerkezeti és nyelvi szempontból történő elemzésére. * A tanulók véleményüket minden esetben támasszák alá az adott fogalmazásból vett konkrét példákkal, részletekkel. * Nagyon fontos, hogy a „hibák” nevesítését minden esetben kövesse egy, a hiba kiküszöbölésére, javítására vonatkozó, jobbító szándékú tanács vagy ötlet. Pl.: Elkerülhetted volna a szóismétlést a megy szó rokon értelmű megfelelőinek a használatával. * Tudatosítsátok a gyerekekben, hogy az elemzés, értékelés célja soha nem a „hibavadászat”, hanem a konkrét példákon keresztül történő tanulás, kölcsönös tanulási-tanítási folyamat egymás között. * Az elemzés, értékelés egy kicsit nehezebb, tudatosabb változatára csak akkor térjetek rá, ha a gyerekek már megfelelő jártasságot szereztek az önértékelési szempontok mentén történő elemzésben. | frontális munka  frontális munka | munkafüzet  munkafüzet |  |
| 🙕 |  | * Ebben az estben is tartsátok szem előtt a fokozatosság elvét! * Első lépésben te értékeld az elhangzott naplóbejegyzéseket szóban, és a tanulók ezt követően jelöljék az értékelési táblázatban karikázással azokat a szempontokat, amelyek alapján – véleményük szerint – értékelted az elhangzottakat. * Második lépésben minden tanuló válasszon ki egy szempontot az értékelési táblázatból, és írja le azt a fogalmazásfüzetébe, de el ne árulja senkinek! * A kiválasztott tanulónak a titkolt szempont alapján kell elemeznie, értékelnie a fogalmazást, a többieknek pedig ki kell találniuk, hogy melyik volt ez a szempont. * A gyerekek eleinte csak az elemző, értékelő óra végén töltsék ki a munkájukra vonatkozó önértékelési táblázatot. A későbbiekben már az elemző, értékelő órát megelőzően önállóan is kitölthetik. * A tanítói értékelésre szolgáló táblázatot eleinte a szóbeli elemzéssel párhuzamosan töltsétek ki, akár úgy, hogy a véleményeteknek megfelelően a gyermek színezi ki a tanórán smiley-kat. Fontos, hogy a vélemények összehasonlítása se maradjon el. * A későbbiekben belátásotok szerint használjátok a számotokra készített értékelési táblázatot. | frontális munka  egyéni munka  egyéni munka | munkafüzet  fogalmazás-füzet  munkafüzet |  |
|  | * Házi feladat előkészítése | * A következő órára olvassátok el otthon a 4. fejezet háromszöggel és körrel jelölt részeit! |  |  |  |